Document ID: /roh_data/filtered/fineweb-2-filterrobots_roh.jsonl.gz/57215

Il proxim enviern avra il territori da skis Fideriser Heuberge puspè, suenter ch'il manaschi è restà serrà la stagiun passada. Quest enviern vala dentant in obligatori da certificat da corona.
Buna protecziun
Da duvrar il certificat saja la meglra via per proteger il meglier ils giasts ed il persunal d'infecziuns, scriva l'interpresa Heuberge SA. In certificat dovri per ir cun skis e cun scarsola, per il bus, sco era per las ustarias e l'hotellaria. Collavuraturas e collavuraturs che n'èn betg virolads, stoppian regularmain sa laschar testar. Era scolaras e scolars dals champs da scola stoppian sa laschar testar avant il champ.